**ՀԻՄՆԱՎՈՐՈՒՄ**

**« ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ՁԿՆԵՐԻ ՎԻՐՈՒՍԱՅԻՆ ԱՐՅՈՒՆԱՀՈՍԱՅԻՆ ՍԵՊՏԻՑԵՄԻԱ ՀԻՎԱՆԴՈՒԹՅԱՆ ԴԵՄ ՊԱՅՔԱՐԻ ԵՎ ԿԱՆԽԱՐԳԵԼՄԱՆ ՀՐԱՀԱՆԳԸ ՀԱՍՏԱՏԵԼՈՒ ՄԱՍԻՆ» ՀՐԱՄԱՆԻ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

1. **Ընթացիկ իրավիճակը և իրավական ակտի ընդունման անհրաժեշտությունը**

**Ձկների վիրուսային արյունահոսային սեպտիցեմիա հիվանդությունը Եվրոպական երկրներում տարածված և տարածվող, խիստ կոնտագիոզ, մի շարք ձկնատեսակներ ախտահարող, մեծ ծավալներով անկումներ առաջացնող և տնտեսական մեծ վնասներ պատճառող արհավիրք է։ Հաշվի առնելով Հայասատանի Հանրապետության տնտեսությունում, մասնավորապես գյուղատնտեսությունում ձկնաբուծության տեսակարար կշիռը՝** անհրաժեշտություն է առաջացել մշակելու իրավական փաստաթուղթ, որով պետք է առաջնորդվել հիվանդության հնարավոր ներթափանցման դեպքում։

**«Հ**այաստանի Հանրապետությունում ձկների վիրուսային արյունահոսային սեպտիցեմիա հիվանդության դեմ պայքարի և կանխարգելման հրահանգը հաստատելու մասին**»** հրամանի (այսուհետ՝ Հրաման) **նախագծի** ընդունումը պահանջ է, որով հնարավորություն է ստեղծվում օրենսդրությամբ հաստաված պահանջների համաձայն իրականացնել և կազմակերպել հիվանդության դեմ պայքարելու աշխատանքները։

1. **Առաջարկվող կարգավորման բնույթը**

Նախագծով մշակվել են՝ ձկների վիրուսային արյունահոսային սեպտիցեմիա հիվանդության, հիվանդության դեմ կանխարգելիչ և պայքարի միջոցառումների, ինչպես նաև վերացման վերաբերյալ կետեր:

 **3․ Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակել են Տեսչական մարմինների աշխատանքների համակարգման գրասենյակը և Սննադամթերքի անվտանգության տեսչական մարմինը համատեղ:

**4․ Ակնկալվող արդյունքը**

Նախագծով նախատեսվում է ստեղծվել կանոնակարգված և վերահսկելի միջոցառումների շղթա՝ հիվանդության դեմ տարվող պայքարի գործընթացում։

**5․ Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

**«Հ**այաստանի Հանրապետությունում ձկների վիրուսային արյունահոսային սեպտիցեմիա հիվանդության դեմ պայքարի և կանխարգելման հրահանգը հաստատելու մասին**»** հրամանի նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ էական նվազեցում չի նախատեսվում: